ธปท.ระบุค่าเงินบาทยังนิ่ง
ธปท.ระบุค่าเงินบาทยังนิ่ง เงินทุนเคลื่อนย้ายไหลเข้า-ออกยังสมดุล
6 ก.ย. 2554

ธปท.ระบุค่าเงินบาทยังนิ่ง เงินทุนเคลื่อนย้ายไหลเข้า-ออกยังสมดุล
นางผ่องเพ็ญ เรืองวีรยุทธ ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) กล่าวว่า การเคลื่อนย้ายเงินทุนของไทยยังไม่ไหลออกเร็ว ส่งผลให้ค่าเงินบาทยังนิ่ง โดยขณะเงินทุนเคลื่อนย้ายไหลเข้าและออกสุทธิสมดุล ทำให้ไม่มีอะไรน่าห่วง ซึ่งธปท.ยังไม่ห่วงอะไร ยังคงดูแลตลาดตามปกติ 
"เรื่องภาวะเงินทุนไหลออกเร็วของไทยยังไม่มี ค่าเงินเราถึงได้นิ่ง แต่ที่นิ่งไม่ใช่ไม่มีธุรกรรมการซื้อการ ยังมีการซื้อขายในระดับปกติ เพียงแต่ธุรรมกรรมการซื้อและขายมันสมดุลกัน ช่วงนี้จึงไม่ห่วงอะไร ดูแลปกติ" นางผ่องเพ็ญกล่าว
นางผ่องเพ็ญ กล่าวว่า การศึกษาถึงการนำเงินทุนสำรองระหว่างประเทศไปตั้งกองทุนความมั่งคั่งแห่งชาติ(SWF)เพื่อเป็นอีกช่องทางลงทุนเพิ่มรายได้นั้น การศึกษาในส่วนของธปท.เบื้องต้นคงใช้ผลการศึกษาเดิม เพราะพึ่งทำไปไม่นาน คงไม่มีการศึกษาใหม่อีก